open-index/open-wikipedia-markdown huggingface dataset:
Sierra Leone

**Sierra Leone**, ofisialmente **Repúblika di Sierra Leone**, ta un pais den region west di kontinente afrikano, na kosta di e Oséano Atlántiko. E kapital i siudat mas grandi di e pais ta e Freetown, situá riba e península ku mesun nòmber. Sierra Leone tin un área di 71.740 kilometer kuadrá i un poblashon di 7.075.641 habitante (2015).

## Geografía i demografia
Sierra Leone ta komparti frontera ku Guinea panort i nortost, Liberia pasùit i e Oseano Atlantiko na west.
E pais ta konsistí di un linea di kosta ku playa i lagunanan, un seri di serunan den interior, inkluyendo e Montañanan Loma, tereno di sabana i áreanan tropikal ku hopi biodiversidat.

E klima ta típikamente tropikal, ku un temporada di awa (mei–òktober) i un temporada seku (novèmber–aprel).

E poblashon ta konstituí pa mas ku 15 grupo étniko, entre nan e gruponan Temne, Mende, Limba, Kono i Krio (desendiente di eks-esklabu liberá ku ta papiá un krioyo basá riba ingles).

## Historia
Sierra Leone tin un historia masha kompleho ku:
* pobladornan pre-kolonial manera e gruponan Mende i Temne,
* e tráfiko transatlántiko di esklabunan den siglo XVIII,
* e fundashon di Freetown na 1787 komo un kolonia pa eks-katibunan liberá i loyalistanan pretu ku a wòrdu liberá despues di e Revolushon Merikano.

Na 1808, Sierra Leone a bira un kolonia britániko, i na aprel 1961 a haña soberania bou di Elizabeth II, kende a keda e hefe di estado di Sierra Leone i tabata wòrdu representá pa un Gobernador-General. Dia 19 di aprel 1971 Sierra Leone a bira Repúblika di Sierra Leone.

Entre 1991 i 2002, e pais a sufri un guera sivil destruktivo, ku mortalidat elevá, desplasashon di hende i abuso di “diamante di konfliktu”. Despues di fin di e guera, Sierra Leone a risibí asistensia internashonal pa rekonstruí e pais i fortifiká institushonnan demokrátiko.

## Ekonomia
E ekonomia di Sierra Leone ta basá prinsipalmente riba: mineria (diamante, heru, titanio, bouksita), agrikultura (aroz, kakao, kafe), peska i un sektor di servisio chikí pero kresienter.

Ounke e pais tin hopi rekursonan natural, Sierra Leone ta konsiderá un di e paisnan ménos desaroyá den Afrika, ku desafionan riba tereno di salú, infrastruktura i enseñansa.
Djibouti

**Djibouti** (somali: *Jabuuti*, árabe:جيبوتي *Jībūtī*), ofisialmente **Repúblika Djibouti**, ta un pais chikitu den Afrika, den region di Kachu di Afrika na parti ost di e kontinente afrikano. E pais ta situá stratégikamente na un di e rutanan di navigashon mas trafiká na mundu i tin kontrol riba e entrada na Oséano indio. 

## Lokalisashon stratégiko
Djibouti ta situá hopi stratégiko, banda di Estrecho di Bab el-Mandeb, un pasada marítimo esensial ku ta konektá Laman Kòrá ku Golfo di Aden y despues ku Oséano indio. E ruta aki ta un di e rutanan di navigashon mas trafiká na mundu i ta obligatorio pa barkunan ku ta bai òf bin for di Kanal di Suez.

Debí na su posishon geográfiko, varios pais tin base militar na Djibouti.

## Geografia i klima
E tin frontera ku Eritrea panort, Etiopia na west i pasuit i Somalia (region Somaliland) na sùitost. Na ost, Djibouti tin un kosta riba Golfo di Aden i Laman Kòrá.

Djibouti tin un paisahe prinsipalmente di desiertu i volkániko. Un di su lugánan mas konosí ta Lago Assal, un di e puntonan mas abou riba kontinente afrikano i un di e lagonan mas salu di mundu.

E klima ta hopi kalor i seku durante mayó parti di aña.

## Kapital i poblashon
E kapital i siudat mas grandi ta siudat di Djibouti.
E pais tin un área di aproksimadamente 23.200 km² i un poblashon di mas o ménos 1 mion habitante (estimashon resiente).

## Historia
Djibouti tabata un kolonia franses ku nòmber "Somali Franses". Na 1977, e pais a logra su independensia for di Fransia y a bira Repúblika di Djibouti.

## Ekonomia
Ekonomia di Djibouti ta depende prinsipalmente di servisio portuario i transporte, aktividat logístiko pa Etiopia (ku no tin salida directo na laman) i presensia di basenan militar internashonal.

Debí na su klima árido, Djibouti tin poko rekurso natural i poko produkshon agríkola.
Comores

**Comores** (komores: *Komori*; árabe: *Al Qamar*; franses: *Comores*), ofisialmente **Union di Comores**, ta un pais insular, konstituí pa tres isla ku ta situá sùitost di e kontinente Afrika den Oséano indio, entre e parti nort di Madagascar i e parti ost di Mozambique. E islanan ta Gran Comore (na komores: *Ngazidja*); árabe: *Andjazîdja* òf *Anjazījah*), Mohéli (kom.: *Mwali*; Ar.: *Moûhîlî* òf *Mūhīlī*) i Anjouan (komores: *Ndzuwani*; árabe: *Andjouân* òf *Anjwān*) banda di algun otro isla masha chikitu. Su kapital i siudat di mas grandi ta Moroni. E religion mayoritario di e poblashon i religion ofisial di estado ta Islam Sunita. 

Comores a proklamá su independensia for di Fransia dia 6 di yüli 1975. Comores ta e úniko pais di Liga Árabe ku ta kompletamente den Hemisferio Sur. E ta un estado miembro di Union Afrikano, Organisashon Internashonal di Frankofonia, Organisashon di Koperashon Islamiko, i Komishon di Oséano indio. E pais tin tres idioma ofisial: shikomori, franses i árabe.
Chad

**Chad** ta un pais den Afrika. E kapital di e pais ta N'Djamena. Chad tin un área di 1.284.000 kilometer kuadrá i un poblashon di 17.000.000 habitante (2020).
Kamerun

**Kamerun**, ofisialmente **Repúblika di Kamerun** (franses: République du Cameroun), ta un pais situá den Afrika Sentral. E pais a formá dia 1 di yanüari 1961 dor di un fushon entre Kamerun franses i un parti di Kamerun britániko. Promé ku Promé Guera Mundial, Kamerun tabata un kolonia aleman. 

Kamerun tin un área di 475 442 kilometer kuadrá i tabatin un poblashon di 28.7 mion habitante na aña 2023. Kapital di e pais ta Yaoundé.

Kamerun tin dos idioma ofisial: franses i ingles, un herensia di su historia kolonial. Sinembargo den praktika, hopi idioma lokal ta usá. Segun estimashon, tin mas ku 250 grupo étniko i lingüístiko den e pais, ku kada grupo ku su mesun idioma òf dialekto.

Geográfikamente, Kamerun ta konosí komo "Afrika den miniatura" pa motibu di su gran diversidat di paisahe: desde kosta tropikal na suitwèst, asta sabana den nortost, montaña manera Mount Cameroon (e punto mas altu di Áfrika West), i selva tropikal den e zona sentral.

E ekonomia di Kamerun ta basá riba agrikultura, mineria, hidroelektrisidat i eksportashon di petroleo. Apesar di su rikesa natural, e pais ainda ta enfrentá desafionan riba tereno di desaroyo humano i gobernashon.
Burundi

**Burundi** ta un pais afrikano. E kapital di e pais ta Bujumbura. Burundi tin un area di 27.834 kilometer kuadrá i un poblashon di 11.178.921 habitante (2015).
Benin

**Benin** ta un pais Afrikano. E kapital di e pais ta e Porto Novo. Benin tin un área di 114.763 kilometer kuadrá i un poblashon di 10.879.829 habitante (2015).
Islanan Marshall

**Islanan Marshall**, ofisialmente **Repúblika di Islanan Marshall**, ta un pais insular independiente den Oseania. E ta situá den Oséano Pasífiko i ta forma parti di e region di Mikronesia. Majuro ta kapital i e siudat mas grandi di e Islanan Marshall.
Nauru

**Nauru** ta un pais situá den Oseania. E kapital di Nauru ta Yaren (*de facto*).
Nauru ta un pais chikitu ku un poblashon chikitu. Na Nauru tin 2 idioma ofisial, ku ta Ingles i Idioma Nauru.
Nueva Zelandia

**Nueva Zelandia**  (na ingles: ***New Zealand***, na maori: ***Aotearoa***) ta un pais den Oseania.  E kapital di Nueva Zelandia ta Wellington i e siudat mas pobla ta Auckland.
Papua-Nieuw-Guinea

**Papua-Nieuw-Guinea**, ofisialmente e **Estado Independiente di Papua-Nieuw-Guinea**, ta un pais den Oseania, ku ta okupá e parti ost di e isla Nueva Guinea i algun isla den Melanesia. Su kapital, situá na kosta sùitost, ta Port Moresby.
E idioma ofisial ta ingles, tok-psin i hiri-motu. E mayoria di e poblashon ta kristian, kombinando esaki ku elementonan religioso tradishonal. Divishon atministrativo i teritorial: 20 provinsia. E pais ta forma parti di e Mankomunidat di Nashonnan. E hefe di estado ta e monarka britániko representá pa e gobernador-general. E órgano legislativo ta e parlamento nashonal.
Samoa

**Samoa** (ingles: Samoa; samoano: Sāmoa), ofisialmente **Estado Independiente di Samoa​** (ingles: Independent State of Samoa; samoano: Malo Sa'oloto Tuto'atasi o Sāmoa), ta un pais insular den Oseania i parti di Polinesia. Su kapital i siudat mas poblá ta Apia, situá na e isla Upolu.
Mikronesia

**Mikronesia**, oficialmente **Federashon di Estadonan Mikronesia** (FSM), ta un pais den region di Oseania, formá pa un grupo di islanan chikí den parti westo di Oséano Pasífiko. Su kapital ta Palikir, ku ta situá riba e isla di Pohnpei.

## Geografia
Mikronesia ta konsistí efektivamente di 607 isla, repartí den kuater estado prinsipal: Yap, Chuuk, Pohnpei i Kosrae. Kada estado tin e propio sistema di gobièrnu i atministrashon interno. Mikronesia ta parti di e region geográfiko ku ta yama Mikronesia, ku tambe ta inkluí paisnan manera Kiribati, Nauru i Islanan Marshall.

## Historia
E área ku Mikronesia ta parti di e teritorio ku a wòrdu habitá miles di aña pasá pa komunidat oustronesiano. Den e periodo kolonial, e islanan a pasa bou di dominio di Spaña, Alemania, Hapon i finalmente Merka. Den 1986, FSM a bira independiente den un konvenio di asosashon ku Merka, yamá *Compact of Free Association*.

## Politika
Mikronesia ta un repúblika federativo ku un sistema parlamentario. E país tin un presidente ku ta elegí pa un término di kuater aña. FSM no tin un ehèrsito, i ta depende di Merka pa defensa.

## Poblashon i idioma
E tin un poblashon di alrededor di 100.000 habitante, di kua mayoría ta biba na Chuuk. Idioma ofisial ta ingles, pero hopi otro idioma lokal tambe ta wordo uzá manera esunnan papiá na Chuuk, Yap, Pohnpei, i Kosrae.

## Ekonomia
Mikronesia tin un ekonomia básiko ku ta depende hopi riba ayudo ekonómiko for di Merka, peska, turismo (limitá) i transferensia di fondo for di migrantenan. Su isolashon i falta di industria ta pone reto pa desaroyo.

## Kultura
Kultura mikronesio ta riku den tradishon oral, arte di nabegashon, arte di paña i strukturanan tradishonal. Kada estado tin su propio identidat kultural.

## Referensia
* Federated States of Micronesia, cia.gov
* Micronesia, UNESCO
Tonga

**Tonga**, ofisialmente **Reino di Tonga**,  ta un pais oseatiko i un archipielago konsistiendo di 169 isla, di kua 36 ta habitá.  E superfisie total di e archipiélago ta alrededor di 750&nbsp;km² plamá den un area di 700,000&nbsp;km² den e parti sur di Oceano Pasifiko. Desde 2021 Tonga tin un poblashon di 104,494 habitante, di kua 70% ta biba riba e isla prinsipal, Tongartapu. Su kapital ta Nuku'alofa.
Catanzaro

**Catanzaro** ta kapital di e region di Calabria, den e parti sur di Italia. E tin un  poblashon di 90.435 hende.
Cosenza

**Cosenza** ta un siudad den parti sur di Italia, den e region di Calabria. E ta kapital di e provinsia ku mesun nòmber. Cosenza tin un poblashon di aproximadamente 63.760 habitante.

## Geografia
Cosenza ta keda den un vaye riba e konfluensia di e riunan Busento i Crati, rondoná pa Sierra Sila i otro kadenanan di seru chikitu. Su lokalidat stratégiko a hasi ku e siudad tin un klima moderá i un paisahe montañoso ku ta riku den vegetashon.

## Historia
Cosenza tin un historia largo ku ta bai bèk te na tempu pre-romano, ora ku e área tabata habitá pa e tribu Bruttia. Durante e Imperio romano, e siudat a bira un sentro atministrativo i militar importante. Den Edat Medio, Cosenza tabata sede di un dukado poderoso i un sentro kultural ku skol i monasterionan influyente. Den kurso di e siglonan, e siudat a resistí diferente periodo di konkista, inkluyendo di e normando i aragonesnan, kende a lanta kastiyo i strukturanan ku  awendia oun ta visibel.
Crotone

**Crotone** ta un siudat i un munisipio (*comune*) den sur di Italia, den e region di Calabria. El a wòrdu fundá masomenos den aña 710 antes di Kristu komo kolonia di antiguo Gresia i a hiba e nòmber di Cotrone di Edat Media te 1928, ora esaki a wòrdu kambia pa e nòmber aktual. Na 1992, el a bira kapital di e resien establesí provinsia di Crotone. E tin un poblashon di kasi 65.000 habitante desde ougùstùs 2018.

## Galeria

File:CrotoneLocatie.png|Lokalisashon di Crotone den provinsia di Crotone
File:SNGANS 259ff.jpg|Moneda di Crotone di ront 480-460 prome ku Kristu
Reggio Calabria

**Reggio Calabria** ta un siudat den sùit di Italia, den region di Calabria. E tin un poblashon di 182.551 habitante.
Vibo Valentia

**Vibo Valentia** ta un siudad den e sur di Italia, ku un poblashon di 33.941 hende, den e region di Calabria.
Yerevan

**Yerevan** (na *[[armenio]]*: Երևան Jerevan) ta kapital i e siudat mas grandi di Armenia (2010: 1.117.800 habitante; 2001: 1.091.235 habitante; 1989: 1.201.539 habitante). E siudat ta un di e siudatnan mas bieu na mundu y ku ta kontinuamente poblá. Situá na riu Hrazdan Yerevan ta forma un provinsia ("marz") riba su mes i ta e sentro atministrativo, kultural i industrial di e pais.

## Link eksterno
*  Yerevan
Chipre

**Chipre**, ofisialmente **Repúblika di Chipre**, ta un estado insular na e parti oriental di Laman Mediteranio. E ta e di tres isla mas poblá den laman Mediteranio i ta situá pasuid di Turkia; west di Siria, nortwest di Líbano, Israel i Palestina; nort di Egipto i suidost di Gresia. 

E kapital i siudat mas grandi di e pais ta e Nicosia. Chipre tin un area di 9.251 kilometer kuadrá i un poblashon di  1.141.166 hende (2013).
Azerbeidjan

**Azerbeidjan**, ofisialmente **Repúblika di Azerbeidjan** (na azerbaijano: Azərbaycan Respublikası), ta un pais sin frontera maritimo den Asia, region di Eurasia.
Bahrein

**Bahrein**, ofisialmente e **Reino di Bahrain** (árabe: مملكة البحرين, *Mamlakat al-Bahrayn*), ta un pais insular den Asia Oksidental. E ta situá na Golfo Pèrsiko, i ta konsistí di un archipiélago chikitu trahá di 50 isla natural mas 33 isla artifisial, ku enfoke sentral riba isla di Bahrain ku ta forma alrededor di 83 porshento di e tera di e pais. Bahrain ta situá entre Qatar i e kosta nortost di Arabia Saudita, ku kua e ta konektá pa medio di un seri di puente. E poblashon di Bahrein ta 1.501.635 te ku 14 di mei 2023, basá riba datonan elaborá di Nashonnan Uni, di kua 712.362 (47.44% di e poblashon di e pais di 1.501.635) ta siudadanonan di Bahrein i 789.273 ta trahadó migrante di otro pais representando mas di 2.000 etnisidat (52.56% di e poblashon di e pais di 1.501.635).[2] Bahrain tin un área di mas o ménos 760 kilometer kuadrá i ta e di tres nashon mas chikitu den Asia. despues di Maldivas i Singapur. E kapital i siudat mas grandi ta Manama.
Brunei

**Brunei**, ofisialmente **Brunei Darussalam**, ta un pais den sùitost di Asia, situá na kosta nort di e isla di Borneo. Fuera di su liña di kosta riba Laman Sur di China, e ta kompletamente rondoná pa Sarawak, un estado di Malasia. Brunei ta e úniko estado soberano kompletamente riba Borneo; e restu di e isla ta dividí entre e paisnan Malasia i Indonesia. Kapital i siudat mas grandi di e pais ta Bandar Seri Begawan. Te ku 2023, e pais tabatin un poblashon di 455.858, di kua aproksimadamente 180.000 tabata biba den e kapital. Su idioma ofisial ta malayo i islam ta e religion estatal di e pais, ounke otro religionnan ta wòrdu tolerá nominalmente. E gobièrnu di Brunei ta un monarkia apsoluto, goberná pa e Sultan, i bou kual ta implementá un fushon di lei komun ingles i hurisprudensia inspirá pa islam, inkluyendo sharia.
Qatar

**Qatar** (árabe: دولة قطر, Daulat Qatar), ofisialmente **Estado di Qatar** , ta un emirato den Medio Oriente na Golfo Pèrsiko. Su kapital ta Doha. Qatar tin un área di 11.586 kilometer kuadrá i un poblashon di 2.383.705 hende (2016).

Qatar ta situá riba un península na kosta nortost di e peninsula árabe. Pasùit e tin frontera ku Arabia Saudita i na ost ku Bahrein. E pais ta un monarkia apsoluto. Hefe di estado ta emir Tamim bin Hamad al-Thani. 

Despues di e dominio di Imperio Otomano, Qatar a bira un protektorado britániko na inisio di siglo 20, ku a dura ta su independensia na 1971. Qatar ta miembro di e Liga árabe.
Emiratonan Arabe Uní

**Emiratonan Arabe Uní** ta un pais den Asia.  Kapital di e pais ta Abu Dhabi. E tin un area di 83.600 kilometer kuadrá i un poblashon  di 5.779.760 hende (2015).
Kirguistan

**Kirguistan**, ofisialmente **Repúblika di Kirguistan**, ta un pais den Asia. Kirguistan tin un aárea di 199.951 kilometer kuadrá i un poblashon di mas of menos 6.000.000 habitante (2015). Kirguistan no tin frontera marítimo i ta pais bisiña di Kazakstan, Uzbekistan, Tajikistan i China. Bishkek ta su kapital i siudat mas grandi.
Kuwait

**Kuwait** (árabe: الكويت of al-Kuwayt), ofisialmente **Estado di Kuwait**, ta un pais den parti west di Asia, un region konosí geopolítikamente komo Medio Oriente.  E ta situá na e rant nort di e península árabe na kabes di Golfo Pèrsiko i tin frontera panort ku Irak i pasùit ku Arabia Saudita. Ku un liña di kosta di aproksimadamente 500 km, Kuwait tambe ta kompartí un frontera marítimo ku Iran, atraves di Golfo Pèrsiko. Kuwait ta un siudat-estado i tin un área di 17.820 kilometer kuadrá. Mayoria di e poblashon ta biba den e aglomerashon urbano di Kuwait City, kapital i siudat mas grandi di e pais. Te ku 2024, Kuwait tabatin un poblashon di 4.82 mion, di kua 1.53 mion ta siudadano di Kuwait mientras ku e restante 3.29 mion ta siudadano stranhero prosedente di mas ku 100 pais. Mundialmente, Kuwait ta na e di tres lugá den kantidat di siudadano stranhero komo un porsentahe di e poblashon (siudadanonan kuwaití ta ménos ku 30% di e poblashon total).
Chines mandarin

**Mandarin chines** òf simplemente **Mandarin**, (chines simplifiká: 官话; chines tradishonal: 官話; pinyin: Guānhuà; literalmente: “diskurso di funshonarionan”) ta un variante di idioma chines, ku mas ta wòrdu papiá den República Popular di China i na Taiwan, kaminda e ta sirbi komo idioma di gobièrnu, medio di komunikashon ofisial, i instrumento prinsipal den enseñansa públiko. Na Hong Kong i Macao, dos eks-kolonia oropeo ku un status spesial den China, e idiomanan ofisial primario ta kantones i ingles (Hong Kong) òf portugues (Macao). Mandarín a wòrdu introdusí poko poko na skol, pero kantonés ta sigui dominá bida públiko i kultural.

Mandarin ta un di e sinku gruponan prinsipal di dialekto of variante lingwístiko di idioma chines. E ta wòrdu papiá pa mas ku 900 mion persona komo idioma materno, loke ta hasié e idioma nativo mas papia na mundu. Esaki ta dun'e un rol krusial den ekonomia, diplomasia i komunidat di diaspora chines.

## Mira tambe
* Lista di lenganan segun total papiadonan nativo
Kazachs

**Kazachs** òf **kazako** (latin: qazaqşa òf qazaq tılı; kazachs: қазақша òf қазақ тілі; árabe: ) ta un idioma papiá den Asia Sentral di e famia di idiomanan turko. 

E ta e idioma ofisial di Kazakstan i ta wòrdu papiá tambe na e provinsia chines di Xinjiang i na Afganistan, Iran, Mongolia, Kirguistan, Uzbekistan, Tajikistan, Turkmenistan, Ukrania i Rusia. E ta e lenga materno de masomenos 6,5 mion papiadó.
Astana

**Astana** (na kazachs: Астана; na ruso: Астана), antes konosí komo Akmolinsk, Tselinograd i Nursultan, ta kapital di Kazakstan. E ta situá kantu di riu Isjim den parti nort di e pais. E siudat ta konta ku 1.034.537 habitante i desde 1997 ta kapital di Kazakstan. Entre 2019 i 2022 e tabata yama Nursultan, derivá di Nursultan Nazarbajev, e promé presidente di Kazakstan. Desde 2022 Astana tin riba su nòmber e "Guinness World Record" komo kapital ku mas tantu kambio di nòmber den tempunan moderno.
Oranjestad (Sint Eustatius)

**Oranjestad**  ta kapital i siudat mas grandi di Sint Eustatius, isla hulandes den Laman Karibe. E ta situá na Oranjebaai den zona west di e isla.

E siudat ta parti den dos bario: Oranjestad Abou i Oranjestad Ariba. E bario abou, ku ta kanto di e kosta, ta historikamente esun di mas balor. Aki ta haya ruinanan kolonial, e playa mas popular i e puerto ku aun ta den uso. E bario ariba tin un estilo moderno oksidental. Aki ta e sentro ekonómiko di e siudat.

E atrakshon mas importante di e siudat ta Fort Oranje ku a situá den e bario ariba.

## Galeria

Collectie Nationaal Museum van Wereldculturen TM-20030084 Ruines van de Joodse synagoge Honen Dalim Sint Eustatius Boy Lawson (Fotograaf).jpg|Ruina di e snoa Honen Dalim
St Eustatius Reformed Church 5.jpg|Ruina di e misa protestant reformá
Admin. Residence.jpg|Kas di gezaghebber den Kerkstraat
Bovenstad, gerestaureerd woonhuis, galerij - 20651195 - RCE.jpg|Kas restourá na Oranjestad zona ariba (1989)


## Mira tambe
* Hulanda Karibense
Campobasso

**Campobasso** ta un siudat den e sur di Italia, ku un poblashon di 49.390 hende. E ta kapital di e region di Molise.
Isernia

**Isernia** ta un siudat den sùit di Italia, den region di Molise. E ta kapital di e provinsia di Isernia. E siudat tabata habitá kaba for di mas o ménos 700.000 aña pasá, i tabata usa kandela einan. Na aña 263 promé ku Kristu e romanonan a funda un kolonia aki. Despues di e kaida di e Imperio romano, e siudat a wòrdu destruí dor di e barbaronan den siglo 4. Den Edat Medio e siudat a bolbe floresé bou di e reinado di Alfonso V di Aragon.

Na sèptèmber 2021 e tabatin un poblashon di 20.863 habitante.
Potenza

**Potenza** ta un munisipio (*comune*) den sùit di Italia. E ta kapital di provinsia di Potenza i region di Basilicata. E siudat ta situá ost di Salerno i sùitwèst di Bari.  E tin un poblashon di 66.391 hende (2019).
Matera

**Matera** ta un siudat den sùit di Italia, den region di Basilicata. E ta kapital di e provinsia ku mesun nòmber. E tin un poblashon di 60.436 hende.
Tennessee

**Tennessee** ta un di e sinkuenta (50) estado di Estadonan Uni di Merka, i tin un poblashon di 6,600,299 habitante (2015). E kapital di Tennessee ta Nashville. Memphis ta e siudat mas grandi di Tennessee.


Map of USA highlighting Tennessee.png|Tennessee den Estadonan Uni di Merka
Nebraska

**Nebraska** ta un di e sinkuenta (50) estado di Merka. E tin un poblashon di 1,896,190 habitante (2015). Kapital di Nebraska ta Lincoln. Omaha ta e siudat mas grandi di Nebraska.
Austin

**Austin** ta kapital di estado Teksas na Merka. E siudat tin un poblashon di mas of menos 931,830 habitante (2016) i un área di 704 kilometer kuadrá.
Nashville

**Nashville** ta kapital di Tennessee, un estado konstituyente di Merka. E tin un poblashon di mas of menos 678.889 habitante (2015).
Jackson, Mississippi

**Jackson** ta  kapital di e estado Mississippi. E tin un poblashon ta mas of menos 173.514 habitante (2010).
Lincoln

**Lincoln** ta e kapital i e di dos siudat mas grandi di estado Nebraska. E ta kubri 249.141 km2 i tin un poblashon di 289.102 habitante (2019).
Raleigh

**Raleigh** ta e kapital i e di dos siudat mas grandi di e estado di North Carolina, Merka. E tin un poblashon di  mas of menos 538.066 habitante (2016).
Frankfort

**Frankfort** ta e kapital di e estado di Kentucky na Merka. E ta sede di e gobièrnu estatal i un di e siudatnan mas chikitu ku tin un status di kapital na e pais. Segun e senso di 2010, Frankfort tin un poblashon di aproksimadamente 25.527 habitante.

## Geografia i posishon
Frankfort ta lokalisá na parti sentral di Kentucky, banda di riu Kentucky, ku ta pasa dor di e siudat i ta separa e banda nort for di e banda sùit. E ta situá mas ò ménos entre e siudatnan Louisville i Lexington, ku ta hasié un punto stratégiko pa e atministrashon estatal.

## Historia
E siudat a wòrdu fundá ront 1786 i a bira kapital di Kentucky na 1792, e mesun aña ku Kentucky a bira un estado den e Union. E nòmber “Frankfort” ta bini di un punto di travesia riba e riu Kentucky, konosí komo Frank’s Ford, na honor di un pionero Stephen Frank kende a muri durante un atake den e área.
Richmond

**Richmond** ta kapital di e estado Virginia na Merka. E tin un poblashon di mas of menos 220.289 habitante (2015).
Charleston, West Virginia

**Charleston** ta e kapital i siudat mas grandi di estado di West Virginia na Merka. E ta situá serka di e riunan Elk i Kanawha den Kanawha County. E siudat tin un poblashon di mas of menos 51.400 habitante (2010) i e zona metropolitano alrededor di 300.000 hende.
Harrisburg

**Harrisburg** ta kapital di e estado di Pennsylvania den Merka. E siudat ta situá na oria di Riu Susquehanna, aproksimadamente 165 km west di Filadelfia. E tabatin un poblashon di mas of menos 49.528 habitante na 2010. E siudat ta un sentro gubernamental i históriko importante, i a hunga un rol signifikante den desaroyo di infrastruktura di transportashon i industria den e region.
Kuala Lumpur

**Kuala Lumpur** ta kapital i siudat mas grandi di Malasia. E siudat tin un área di 243 km² i un poblashon di 2.075.600 habitante (segun senso di 2024). E ta sirbi komo e sentro kultural, finansiero, turístiko, polítiko i ekonómiko di e pais.

## Historia
Kuala Lumpur a wòrdu fundá den siglo 19 komo un pueblo minero serka di e lugá kaminda dos riu — Gombak i Klang — ta topa. E nòmber “Kuala Lumpur” ta nifiká literalmente “riu di lodo”. E siudat a desaroyá rapidamente durante e periodo kolonial britániko komo un sentro pa eksportashon di estaño, i despues di e independensia di Malasia den 1957, el a bira e kapital nashonal.

## Ekonomia
Kuala Lumpur ta un di e siudanan mas riku di Suitost Asia. E ta sede di hopi kompania internashonal, banko i institushonnan finansiero. Turismo, komersio, servisio finansiero i teknologia ta e sektornan prinsipal di su ekonomia. Entre e símbolonan di e siudat ta e famoso Petronas Twin Towers, ku a keda e edifisio mas haltu di mundo entre 1998 i 2004, i ku awendia ta un atrakshon turístiko importante.

## Kultura
Kuala Lumpur ta reflehá e diversidat étniko di Malasia. E tin komunidatnan malayo, chines, indio i otronan ku ta koeksistí i kontribuí na un kultura vibrante. E siudat ta konosí pa su kuminda riku i variá, ku ta kombiná influensia di e tres grupo étniko grandi. Entre e sitionan kultural importante ta e Mesjid Negara (Mesjid Nashonal), e Templo di Kuebanan Batu i e Merkado Sentral.

## Transporte
Kuala Lumpur tin un ret di transporte desaroyá, ku tren, metro i bus ku konekshonnan ku e siudatnan serkano. E Aeropuerto Internashonal di Kuala Lumpur (KLIA) ta un di e hubnan aéreo mas grandi di Asia.
Phnom Penh

**Phnom Penh**, tambe konosí bou nòmber di *Perla di Asia*, ta kapital di Cambodja i e siudat mas poblá di e pais. Phnom Penh tin un área di 678.46 kilometer kuadrá i tin un poblashon di 2.281.951 habitante (2019). E ta e kapital nashonal desde ku Cambodja tabata un protektorado franses i a krese bira e sentro ekonómiko, industrial i kultural di e nashon.
Oman

**Oman**, ofisialmente **Sultanato di Oman**, ta un pais den Asia. E ta kompartí fronteranan terestre ku Arabia Saudita, Emiratonan Arabe Uní i Yemen. E tin un área di 309 500 kilometer kuadrá i un poblashon di aproksimadamente 5.28 mion (2024), reflehando un oumento di 4.60% kompará ku 2023. E ta e di 123 pais mas poblá. Su kapital i siudat mas grandi ta Muscat. 

Den mundu árabe e ta e estado mas bieu ku tabata kontinuamente independiente.
Te ku 9 di ougùstùs 1970, e tabata konosí komo Muscat i Oman. E pais ta miembro di Liga Árabe i Konseho Kolaborativo di Estadonan árabe di Golfo.
Tajikistan

**Tajikistan** (Tajikistano: Тоҷикистон, Tojikiston), ofisialmente Republika Tajikistan, ta un pais den Asia Sentral, ku ta komparti frontera ku Uzbekistan, Kirguistan, China i Afganistán. Te ku 1991 e pais tabata forma parti di Union Sovietiko. E kapital di e pais ta e Dusjanbe. Tajikistan tin un area di 143.000 kilometer kuadrá i un poblashon di 8.610.000 habitante (2015).
Turkmenistan

**Turkmenistan** ta un pais den Asia Sentral ku ta komparti frontera ku Kazakstan, Uzbekistan, Afganistan, Iran i e Laman Káspiko. Kapital di e pais ta e Askhabad. 
Turkmenistan tin un área di 491.210 kilometer kuadrá i un poblashon di 5.171.943 hende (2014).
Di 1924 te 1991 e tabata parti konstituyente di Union Sovietiko komo un di e Repúblikanan Sovietiko Sosialista (Toerkmenskaja Sovjetskaja Sotsiallistitsjeskaja Respoeblika).
Delaware

**Delaware** (State of Delaware, abreviá DE) ta un di e sinkuenta (50) estado di e pais Estadonan Uni di Merka. Su poblashon ta konta 945.934 habitante (2015). Delaware tin un superfisie di 6452 km² i ta e estado mas chikitu despues di Rhode Island. Kapital di Delaware ta Dover, mientras Wilmington ta e siudat mas grandi.
Lucille George-Wout

**Lucille George-Wout** (☆ 26 di febrüari 1950 na Kòrsou) ta un polítiko di Kòrsou. E tabata gobernador di pais Kòrsou di 4 di novèmber 2013 te 4 di novèmber 2025.

## Bida
Lucille Wout ta kaba MULO na Wilhelminaschool na Willemstad i ta kontinua su estudio na e akademia sosial katóliko na Sittard, Hulanda. E ta termina esaki riba nivel HBO komo trahadó sosial hubenil i a traha riba e tereno aki na Kòrsou entre 1971 i 1980. 

Na 1979 e ta drenta arena polítiko riba lista di partido MAN i tabata miembro di Konseho Insular di Kòrsou entre 1980 i 1984 i entre 1986 i 1990. El a fungi tambe komo diputado di teritorio insular di Kòrsou di 1980 pa 1984. Den e añanan 1980 te 1984 i 1986 te 1988 e tabata miembro di Parlamento di Antias Hulandes. Aki e tabata okupa su mes ku temanan manera maneho finansiero i sosial i vivienda. Despues di tuma un pousa di partido MAN George-Wout ta retira for di polítika, aunke no pa largu. 

Na 1993 George-Wout tabata kofundadó di Partido Antiá Restrukturá (PAR) i tabata desde 1994 miembro di Parlamento di Antias Hulandes. E mesun aña e ta keda elegí presidente di parlamento, e promé dama pa okupá e funshon aki. Despues di su retiro na 1998 e ta wòrdu nombrá minister di Relashonnan Interior, di Trabou i di Asuntunnan Sosial di Antia Hulandes den e gabinete Pourier III di 1999 te 2003.

Na 1997, George-Wout, komo Presidente di Parlamento, a wòrdu kritiká pa deklarashonnan hasí despues ku akuerdonan ku Union Oropeo tokante importashon di aros a resultá kontrario riba Antia. El a akusá Minister di Asuntunan Eksterior Hulandes Hans van Mierlo di a defraudá e kousa di Antia i a atvertí ku parlamentarionan hulandes mester ta na altura ora di bishitá Antia, ya ku nan seguridat lo ta na peliger.

Dia 4 di novèmber 2013, George-Wout, riba rekomendashon di Konseho di Minister di Kòrsou i ku aprobashon di Konseho di Minister di Reino, a huramentá komo Gobernador di Kòrsou, komo susesor di Frits Goedgedrag, kende dor di ousensia a keda remplasá durante un aña pa Adèle van der Pluijm-Vrede.

Na final di su término komo gobernador, George-Wout wòrdu promovi pa Komandante den Orden di Oranje-Nassau door di Rei Willem-Alexander pa su servisionan spesial riba tereno di atministrashon públiko, kultura i kohesion sosial. Dia 15 di òktober 2025, sekretario di estado pa Interior i Relashonnan di Reino Eddie van Marum a present’é ku e kondekorashonnan na Kas di Gobernador na Fort Amsterdam.

George-Wout ta kasá ku Herman George, eks-polítiko di partido MAN i eks-direktor di Fundacion Kas Popular.
Barletta

**Barletta** ta un siudat den e parti sur di Italia, den e region di Apulia. E tin un poblashon di 94.660 hende.
Brindisi

**Brindisi** ta un siudat portuario den suit di Italia, ku tin un poblashon di mas o ménos 88.000 habitante. E ta localisá den e region di Apulia riba kosta di Laman Adriátiko i ta sirbi komo punto di entrada i salida marítimo importante pa komersio i transporte riba Laman Mediteráneo. Brindisi tin un waf natural hundu ku a hasi di dje un hub stratégiko pa sektor industrial, transporte i turismo.

## Historia
Brindisi tin un historia largu ku ta bai bèk te na tempu di e Imperio romano. Den antigwedat e haf tabata un di e mas importante di Italia, sirbiendo komo punto di salida pa e ruta marítimo ku ta konektá ku Gresia, Medio Oriente i e provinsianan ost di Roma. Durante e époka romana, Brindisi tabata e terminal di e famoso Via Appia, un kaminda ku tabata konektá Roma ku e siudat.

Durante Edat Medio, Brindisi tabata un sentro di transporte marítimo pa e Krusadonan ku tabata bai Palestina. Den siglonan despues, e siudat a pasa bou di distinto dominionan inkluso e Normando, Angevino i Aragonesnan.

Den siglo XIX, ku e apertura di e Kanal di Suez na 1869, Brindisi a bira un punto klave pa rutanan di pòst y pasahero entre Oropa i India (den époka kolonial britániko).

Awendia, e siudat ta un destinashon turístiko y un waf di importansia pa transporte marítimo internashonal, i e mantene hopi di su patrimonio históriko inkluso fortalesa, iglesia antiguo i ruinanan romano.
Bari

**Bari** ta un siudad den e parti sur di Italia. E ta kapital di region di Apulia i tin un poblashon di 325.183 hende (2016).


File:Castello normanno-svevo (Bari) 2017.jpg
File:Izlošci zbirke u Bariju.jpg
File:Bari u rujnu.jpg
File:Palazzo del Governo (Bari).jpg
File:Spomenik u talijanskom gradu Bariju.jpg
File:Palazzo delle Finanze (Bari).jpg
File:Katedrala sv. Sabina.jpg
File:Katedrala sv. Sabina, Bari, Apulija.jpg
File:U Bazilici svetog Nikole u Bariju 2017.jpg
File:Nadvratnik crkve u Bariju.jpg
File:U Bariju u crkvi 2017.jpg
File:Crkva, Bari 2017.jpg
File:Muzej sv. Nikole.jpg
File:U Bariju gradu.jpg
Belize City

**Belize City** ta e siudat mas grandi di Belize. Tin un área di 35,667 kilometer kuadrá i un poblashon di 57,169 hende (2010).
Lilongwe

**Lilongwe** ta kapital i e siudat mas grandi di Malawi, un pais na sùitost di Afrika. E tin un poblashon di 989.318 habitante (2015). E siudat ta situá den e parti sentral di e pais, serka di e frontera ku Zambia. Segun dato di 2015, Lilongwe tin un poblashon estimá di 989.318 habitante.

Lilongwe a bira kapital ofisial di Malawi na 1975, remplasando Blantyre, ku tabata e kapital anterior. E siudat a wòrdu desaroyá intensivamente despues di independensia di Malawi, ku e meta pa krea un sentro atministrativo moderno ku mas balansa geográfiko den e pais.

E siudat ta dividí den dos parti: *Old Town*, kaminda ta situá mayoria di komersio chikí, merkadonan i bida kotidiano, i *Capital Hill*, kaminda ta lokalisá e instansia gubernamental, embahada i ofisinan atministrativo. Lilongwe tin un infrastrutura den desaroyo i ta inkluí un aeropuerto internashonal, ret di kaminda prinsipal i institushonnan edukativo.
Dresden

**Dresden** ta un siudat den Alemania. E ta kapital di e estado Sachsen. Tin un area di 329 kilometer kuadrá i un poblashon di 543.825 habitante (2015).
Leipzig

**Leipzig** ta un siudat den Alemania. Ta e siudat mas grandi di estado Sachsen. Tin un área di 297.36 kilometer kuadrá i un poblashon di 560,472 habitante (2015).
Manama

**Manama** ta kapital i e siudat mas grandi di Bahrein. E tin un área di 30 kilometer kuadrá i un poblashon di 157.474 persona (2010).
Doha

**Doha** ta kapital di Catar. Doha tin un area di 132 kilometer kuadrá i tin un poblashon di 1.351.000 habitante (2016).
Nicosia

**Nicosia** por referi na:

### Lugá
* Nicosia (Chipre), kapital i siudat mas grandi di Chipre.
* Nicosia (Italia), siudat italiano situá na e isla di Sisilia.
Abu Dhabi

**Abu Dhabi** ta kapital di Emiratonan Arabe Uní. E siudat tin un area di 972 kilometer kuadrá i un poblashon di 621.000 (2012).
Quezon City

**Quezon City** ta e siudat mas grandi di Filipinas. E tin un área di 165,33 kilometer kuadrá i un poblashon di 2.936.116 habitante (2015).
Nicosia (Italia)

**Nicosia** ta e siudat di Italia, den region di Sicilia, provinsia di Enna. E siudat tin un área di 218,51 km² i un poblashon di 13.899 habitante (2015). E munisipio ta situá alrededor di 724 m riba nivel di laman.
Willem Anthony

**Julino Willem Anthony**, konosí bou su nòmber artístiko **William Anthony**, (☆ 23 di febrüari 1956 na Boneiru) ta un kantante, aktor i outor boneriano.

## Bida i karera
Despues di kaba su estudio di LTS na Kòrsou Anthony ta bai traha na Shell Curacao N.V. Desde un edat hopi yong e tabatin un amor pa kantamentu; su promé presentashonnan tabata na Boneiru i esaki el a sigui desaroya na Kòrsou. Na 1972 e ta inisia su karera artístiko bou e nòmber "William Anthony". Na 1974 e ta partisipa na e festival Voz di Oro. Despues el a representa Boneiru na diferente festival, entre otro na Puerto Rico i Venezuela, i unda el a gana premio. Komo kantante Anthony ta pone atenshon spesial pa e piesa i kantikanan antiano inolvidabel. Algun di e kantikanan aki ta: *Sobre las alas del Viento* (J.S. Corsen), *Bon Aña* (J. Palm), *Riba Awa* (v.d. Pavert / Palm), *Schoon is De West*, *Snijderslied*, *Esta Dushi* (Medardo de Marchena) i *Mi Deseo* (konosí komo Mi Densio). Bou di su propio direkshon el a saka algun CD musikal.

Na 1986 Anthony ta muda pa Hulanda. Aki el a sigui desaroya su multitalento.
Entre otro el a presenta komo aktor i figurante den diferente produkshon pa televishon hulandes, entre otro komo polis den e eksitoso seri *Goede tijden, slechte tijden*. Ya na 1978 el a revela esaki ora el a aktua den e seri di televishon *Duel in de Diepte*, hungando e rol di Marco. 

Su eksperensianan na Hulanda i tur su eksperensianan artístiko ta inspire pa skirbi i a resulta den e bukinan *Musika Maestro* i *Hoezo discriminatie?*

## Bibliografia
* *Musika Maestro* (2002) 
* *Sobrá* (2011) 
* *Hoezo discriminatie?* (2014)
* *Descendanten: de nalatenschap van Jan Hendrik* (2016) 
* *Martha Angela: Onvindbaar, maar niet afwezig* (2017) 

## Diskografia
### CD-single
* *Nos Ta Canta* (2007)
### CD-album
* *Esta Dushi* (Bula Waya)
* *Music from Bonaire* (1998) 
* *Tesoro* (2009)
* *Kunuku* (2011)

## Lista di Merito (selekshon)
* 1975 - *Festival di Kanto SWRC* (Kòrsou)
* 1977 - *Festival Voz di Oro Kòrsou - Premio Mihor Aktwashon* (Kòrsou)
* 1977 - *Festival di Kanto SWRC* (ganador, Kòrsou)
* 1982 - *Festival na San Juan, Puerto Rico* (rekonosimentu di honor)
* 1983 - *Festival Voz y Canción Kòrsou* (ganador categoria bos - segundo premio categoria komposishon) 
* 1983 - *1er Festival Internacional de la Canción Canto a Caracas - El Leon de Oro*
* 1984 - *Festival OTI Antillas - Promocion Cultura Arubano* (sertifiadodi merito, Aruba)
* 1984 - *Festival na San Juan, Puerto Rico* (huesped distingui de Puerto Rico)
* 1984 - *The Barrett Youth Movement of the Barrett Memorial Methodist church* (sertifikado di apresio, Kòrsou)
Biskek

**Biskek** ta e kapital i siudat mas grandi di Kirguistan. E tin un área di 127 kilometer kuadrá i un poblashon di 937.400 habitante (2015).
Kuwait City

**Kuwait City** ta e kapital i siudat mas importante di e Kuwait. E ta situá na kosta di Golfo Pèrsiko, na parti ost di e pais, i ta e sentro polítiko, ekonómiko i kultural di Kuwait. 

E área urbano di Kuwait City ta kubri aproksimámente 200 kilometer kuadrá. Segun sifranan ront di 2008, e poblashon tabata alrededor di 151.000 habitante, mientras ku e área metropolitano, inkluso suburbionan, tin un poblashon hopi mas grandi.

Kuwait City a originá komo un pueblo di piskadó i komersio den siglo diesocho, i gradualmente a bira un haf importante pa komersio marítimo den Golfo Pèrsiko. Den siglo binti, e deskubrimentu di petroleo a kambia radikalmente e desaroyo di e siudat, transformando esaki den un sentro urbano moderno ku infrastruktura avansá.

E siudat ta e sede di e gobièrnu di Kuwait, e palasio di e emir, i e mayoria di e ministerionan. Kuwait City tin tambe institushonnan kultural i simbóliko importante, manera e Toren di Kuwait, museonan, i meskitanan grandi.

Kuwait City ta un punto sentral pa finansa, komersio i diplomasia den region di Golfo, i ta hunga un ròl sentral den bida nashonal di Kuwait.
Putrajaya

**Putrajaya** ta un siudat nobo i un teritorio federal di Malasia. Desde 1995 e ta fungi komo sentro atministrativo i desde 2003 komo sentro hudisial di e gobièrnu malayo pa aliviá Kuala Lumpur, e kapital ku ta yená ku hende. Su nomber ta derivá di e eks-promé minister Tunku Abdul Rahman Putra. Na idioma malayo "Putra" ta nifika prins, i "Jaya" ta nifika eksito. Putrajaya tin un area di 49 kilometer kuadrá i tin un poblashon di 88.300 hende (2015).
Muscat

**Muscat** ta kapital i e siudat mas grandi di Oman. E siudat ta situá na kosta ost di e pais na Golfo di Oman. E tin un área di 3.500 kilometer kuadrá i un poblashon di 1.720.000 habitante (2023).
Karachi

**Karachi** ta e siudat mas grandi di Pakistan. Karachi tin un area di 3.527 kilometer kuadrá i un poblashon di 21.142.625 habitante (2011).
Baku

**Baku** ta kapital di Azerbaijan. Baku tin un área di 2.130 kilometer kuadrá i tin un poblashon di 2.122.300 habitante (2012).
Helsinki

**Helsinki** ta kapital i e siudat mas poblá di Finlandia. Situá na kosta di Golfo di Finlandia, e tin un area di 715,49 kilometer kuadrá i un poblashon di 658.864 habitante (2021).
Riad

**Riad** (árabe: Riyāḍ) ta kapital di Arabia Saudita i un di e metrópolisnan mas grandi den Medio Oriente.  E siudat tin un área di mas o ménos 1.798 kilometer kuadrá i un poblashon di 7.125.180 habitante segun senso di 2015.

## Geografia
Riad ta situá den e region sentral di Arabia Saudita, riba e plano di Najd. E siudat ta keda den un área di desierto ku tera seku, ku hopi edifisio moderno ku ta domina e skyline. E tin un klima árido ekstremo, ku temperaturanan altu durante berano (frekuentemente riba 45°C) i un inverno relativamente mas friu pero seku. Yobida ta hopi skars.

## Historia
Riad tin un historia ku ta bai bèk te na siglo 17, ora ku el a desaroyá komo un asentamentu indígeno na Najd. Den siglo 19, el a bira un punto stratégiko den e formashon di e estado saudita. Na 1932, ora ku Ibn Saud a fundá e reino moderno  di Arabia Saudita, Riad a bira kapital ofisial.

## Ekonomia
E siudat ta e sentro atministratívo, polítiko, ekonómiko i finansiero di Arabia Saudita, ku:
* ministerionan nashonal
* bankonan prinsipal
* kompania petrolero i energia 
* komplehonan di negoshi i teknologia.

Durante e último dekadanan, Riad a pasa dor di un desaroyo urbano intenso, ku proyektonan grandi manera e Distrito Finansiero Rei Abdullah (KAFD).

## Kultura i enseñansa
Riad ta alohá hopi institushon kultural i edukativo, manera:
* Museo Nashonal di Arabia Saudita
* Sentro Kultural Rei Fahd 
* Universidat Rei Saud (un di e mas grandi den region)
* Sentro Históriko Rei Abdulaziz

## Sitionan notabel
* Toren Sentral di Reino – un raskashelu ikóniko ku mirador panorámiko
* Toren Al Faisaliah – toren moderno ku su kúpula di kristal
* Diriyah – e kas antíguo di e dinastia saudita, rekonosí komo sitio di Patrimonio Mundial di UNESCO.
Mekka

**Mekka** (tambe skirbí komo **Makkah**) ta un siudat sagrado den Arabia Saudita. E siudat ta lokalisá den e provinsia di Makkah den e region wèst di e pais. E tin un área di 760 kilometer kuadrá i un poblashon di 1.675.368 hende (2010). E siudat tin un klima di desierto, ku temperatura haltu durante henter aña i masha tiki awaseru.

## Historia
Mekka tin un historia milenario ku ta enbolbí komersio, religion i kultura árabe. Promé ku Islam, e tabata konosí komo un sentro di karavana, i despues di siglo 7, e siudat a bira un sentro spiritual di Islam ku un papel mundial.

## Importansia religioso
Mekka ta konsiderá e lugá mas sagrado di Islam, pasobra ta ei unda e profeta Muhammad a nase. Ta den Mekka tambe unda ta keda e Kaaba, e santuario ku musulmannan ta bishita na ora di orashon (qibla).

Tur aña, durante e luna di Hajj, mas ku un mion peregrino di tur parti di mundu ta bishita Mekka pa kumpli ku un di e sinko pilar di Islam. E Hajj ta un evento di importansia mundial i ta representá un di e moveshonnan di hende mas grandi i mas organisá riba tera.

## Zona i edifisionan importante
* Masjid al-Haram – e meskita mas grandi di mundu, ku ta inkluí e Kaaba i fasilidat pa millónnan fidèl.
* Safá i Marwah – dos seru sagrado unda ku peregrinonan ta ehekutá e ritual di "sa'i".
* Pos di Zemzem – un pos sagrado ku segun tradishon ta parti di e historia di Hagar i Ismael.

Mekka no ta habrí pa turista no-musulman; e siudat ta eksklusivamente pa fielnan musulman segun regla di Arabia Saudita.

## Ekonomia i desaroyo moderno
E ekonomia di Mekka ta fuertemente basá riba:
* turismo religioso (Hajj i Umrah)
* infrastruktura pa hospedahe i tráfiko di peregrinonan
* servisio, komersio i desaroyo urbano.

Proyektonan grandi di konstrukshon ta inkluí e ekspanshon kontinuo di Masjid al-Haram.
Medina

**Medina** ta un siudat den parti west di Arabia Saudita i kapital di e provinsia di Medina. E siudat tin un área di 589 kilometer kuadrá i un poblashon di 1.100.093 hende (2010).
Beirut

**Beirut** (*[[árabe]]*:بيروت) ta kapital i siudat mas grandi di Líbano. Su nomber antiguo tabata Berytus. Beirut tin un area di 19,8 kilometer kuadrá i un poblashon metropolitano di 2.4 mion habitante (2014).

Beirut ta habitá pa mas di 5.000 aña, hasiendo e un di e siudatnan mas bieu na mundu. E ta sede di gobernashon i ta hunga un papel klave den ekonomia libanes ku e gran kantidat di banko i korporashonnan establesi den e siudat. E ta un puerto importante pa e pais i e region.
Damasco

**Damasco** ta kapital di Siria i ta e kapital mas bieu na mundu. Tin un area di 105 kilometer kuadrá i un poblashon di 1.711.000 habitante (2009).
Askhabad

**Askhabad** ta kapital di Turkmenistan. Askhabad tin un área di 440 kilometer kuadrá i tin un poblashon di 1.031.992 habitante (2012).
San'a

**San'a** ta kapital di Yemen. San'a tin un area di 126 kilometer kuadrá i tin un poblashon di 1.937.451 habitante (2012).
Repúblika di Kongo

**Repúblika di Kongo** (tambe yamá **Kongo-Brazzaville**, pa distingu'é for di su bisiña, Repúblika Demokrátiko di Kongo) ta un pais den Afrika Sentral. Repúblika di Kongo Ku un área di 342.000 kilometer kuadrá i un poblashon estimá di 6.6 mion habitante (2025), Kongo ta konta komo un di e paisnan mas importante geográfikamente den e region. Su kapital ta Brazzaville, un siudat stratégiko na oria nort di Riu Kongo, direktamente na otro banda di Kinshasa.

## Geografia
Geográfikamente, Repúblika di Kongo tin un paisahe ku ta inkluí sabananan kostal, platonan sentral i selvanan tropikal grandi na nort. E pais ta situá kantu di e ekuador i ta komparti frontera ku Kamerun, Repúblika Sentro Afrikano, Gabon, Angola i Repúblika Demokrátiko di Kongo. E tin un klima tropikal típiko, ku dos temporada di áwaseru — mart pa yüni i sèptèmber pa novèmber — i temperaturanan promedio den dia di alrededor di 24°C. Mas ku 70% di e tereno di e pais ta kubri pa selva tropikal, inkluyendo algun di e moerasnan tropikal mas grandi na mundu kual ta kontribuí na su biodiversidat riku.

## Demografia
E poblashon ta predominantemente Bantu, inkluyendo gruponan étniko manera Kongo, Teke, Mbochi i Sangha, dividí den mas ku 70 supgrupo. E idioma ofisial ta franses, pero lingala kituba (monokutuba) ta wòrdu usá komunmente komo idiomanan di komersio i komunikashon diario. E mayoria di e poblashon ta kristian (katóliko, protestant i evangéliko), ku gruponan mas chikitu ku ta praktiká religionnan tradishonal òf islam. E spektativa di bida ta alrededor di 61 pa 63 aña, i mas ku mita di e poblashon ta biba abou di e liña di pobresa.

## Ekonomia
Ekonómikamente, e pais ta dependé hopi riba e sektor di petroli, ku ta konta pa mas ku 50% di su Produkto Interno Bruto (PIB) i 80% di su eksportashon. Ounke tin señalnan di kresementu den sektornan no-petrolero, pobresa, desempleo hubenil i desigualdat ta keda retonan di desaroyo grandi. Na mes momento, e pais ta poseé un potensial natural signifikante, ku su mondinan inmenso i rekursonan mineral, ounke e ta enfrentá menasanan ambiental dor di kapmentu di palu i ekstrakshon di zeta.

## Gobièrnu
Polítikamente, Repúblika di Kongo ta un repúblika ku un sistema parlamentario bikameral ku ta konsistí di Senado i Asamblea Nashonal. E presidente aktual, Denis Sassou-Nguesso, a goberná e pais —ku interupshon — pa dékadanan for di 1979, i e gobièrnu ta enkabesá pa Promé Minister Anatole Collinet Makosso. Despues di un periodo di konflikto interno durante añanan 1990 i kuminsamentu di añanan 2000, stabilidat polítiko a keda restourá, apesar ku e pais ta sigui enfrentá retonan di gobernashon, inkluyendo korupshon i preokupashonnan pa derechonan humano.
Brazzaville

**Brazzaville** ta kapital i suidat mas grandi di Republika di Kongo. Brazzaville tin un poblashon ta mas of menos 1.827.000 hende (2014) i un área di 263,9 kilometer kuadrá.
San Salvador

**San Salvador** ta e kapital i e suidat mas grandi di El Salvador i di e departamento di e mesun nòmber. E ta e aglomerashon mas grandi di e pais, sirbiendo komo e sentro polítiko, kultural, edukativo i finansiero di El Salvador. E munisipio di San Salvador tin 525.990 habitante (2024). E área urbano di San Salvador tin un poblashon di 1.600.000 habitante, mientras e área metropolitano di e siudat, ku ta konsistí di e kapital mes mas 13 di su munisipionan, tin un poblashon di 2.404.097 habitante.